
การวิเคราะห์ผลการประเมินคุณธรรมและความโปร่งใส 
ในการดำเนินงานของมหาวิทยาลัยเทคโนโลยีสุรนารี
ประจำปีงบประมาณ พ.ศ. 2568








จัดทำโดย
[image: ]คณะกรรมการดำเนินการประเมินคุณธรรมและความโปร่งใส
ในการดำเนินงานของมหาวิทยาลัยเทคโนโลยีสุรนารี

การวิเคราะห์ผลการประเมินคุณธรรมและความโปร่งใส 
ในการดำเนินงานของมหาวิทยาลัยเทคโนโลยีสุรนารี
ประจำปีงบประมาณ พ.ศ. 2569 (ครอบคลุม 10 ตัวชี้วัด)

1.  ความเป็นมา
	สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) เพื่อส่งเสริมให้หน่วยงานภาครัฐมีการบริหารงานที่ยึดหลักธรรมาภิบาล ความโปร่งใส และสามารถตรวจสอบได้ อันเป็นกลไกสำคัญในการป้องกันและลดโอกาสการเกิดการทุจริตในภาครัฐ ทั้งนี้ ตัวชี้วัด O25 การเปิดโอกาสให้เกิดการมีส่วนร่วม มุ่งเน้นการสะท้อนให้เห็นถึงการดำเนินงานของมหาวิทยาลัยในการเปิดโอกาสให้ผู้มีส่วนได้ส่วนเสียภายนอกหรือผู้รับบริการเข้ามามีส่วนร่วมในการดำเนินงานหรือพัฒนามหาวิทยาลัยอย่างเป็นรูปธรรม ผ่านกิจกรรม โครงการ หรือกระบวนการรับฟังความคิดเห็นที่หลากหลาย โดยนำข้อเสนอแนะและความคิดเห็นที่ได้รับไปใช้ประกอบการปรับปรุง พัฒนา หรือยกระดับการดำเนินงานของหน่วยงานให้มีประสิทธิภาพมากยิ่งขึ้น อันจะนำไปสู่การสร้างความเชื่อมั่น ความโปร่งใส และความไว้วางใจจากประชาชนและผู้มีส่วนได้ส่วนเสียต่อไป

2.  ผลการประเมิน ITA ประจำปีงบประมาณ พ.ศ. 2568 
	2.1  ผลการประเมินในภาพรวม
	มหาวิทยาลัยเทคโนโลยีสุรนารีได้ผลการประเมินในภาพรวม 87.60 คะแนนอยู่ในระดับ“ผ่าน” เพิ่มขึ้น 4.26 คะแนน เมื่อเทียบกับ ปีงบประมาณ พ.ศ. 2567 ที่ได้ผลการประเมินในภาพรวม 83.34คะแนนอยู่ในระดับ “ต้องปรับปรุง” ซึ่ง ปีงบประมาณ พ.ศ. 2568 มหาวิทยาลัยอยู่ในอันดับที่ 78 จาก 87 ของประเภทสถาบันอุดมศึกษา (ปีงบประมาณ พ.ศ. 2567 อยู่ในอันดับที่ 86 จาก 87 ของประเภทสถาบันอุดมศึกษา)

ภาพที่ 1 ผลการประเมินในภาพรวม ประจำปีงบประมาณ พ.ศ. 2568

	2.2  ผลการประเมินรายเครื่องมือ
	ผลการประเมินรายเครื่องมือ แยกเป็น แบบวัดการรับรู้ของผู้มีส่วนได้ส่วนเสียภายใน (แบบวัด IIT) แบบวัดการรับรู้ของผู้มีส่วนได้ส่วนเสียภายนอก (แบบวัด EIT ทั้ง 2 ส่วน) และแบบวัดการเปิดเผยข้อมูลสาธารณะ (แบบวัด OIT) มีผลการประเมินรายเครื่องมือ ดังนี้

	แบบวัด
	ผลการประเมิน
	ผลต่าง

	
	ปีงบประมาณ 2567
	ปีงบประมาณ 2568
	

	IIT
	80.58
	93.29
	+12.71

	EITส่วนที่1
	74.47
	91.18
	+16.71

	EITส่วนที่2
	77.70
	94.58
	+16.88

	OIT
	90.84
	79.38
	-11.46

	ภาพรวม
	83.34
	87.60
	+4.26


		
		สำหรับผลการประเมินแบบวัด OIT ปีงบประมาณ พ.ศ. 2568 ที่ได้คะแนนลดลงเนื่องจากผู้ตรวจประเมินพบว่าหน่วยงานไม่ได้นำ URL เว็บไซต์หลักไปแสดงในช่อง URL ของแต่ละข้อในระบบ ITAS จำนวน 12 ข้อ ซึ่งมหาวิทยาลัยได้ชี้แจงเพิ่มเติมว่ามหาวิทยาลัยมีเจตนาอำนวยความสะดวกแก่ผู้ตรวจประเมินสามารถเข้าถึงข้อมูลได้ทันทีโดยนำระบุ URL หลักหน่วยงานชัดเจนในทุกข้อไว้ในช่องรายละเอียด ทั้งนี้มหาวิทยาลัยได้มีข้อเสนอแนะเพื่อประกอบการพิจารณาของสำนักงาน ป.ป.ช. ด้วยแล้วโดยผลการยื่นชี้แจงเพิ่มเติม จำนวน 12 ข้อ ได้ข้อละ 50 คะแนน จากคะแนนเต็ม 100 คะแนน จึงเป็นผลให้คะแนนของ ปีงบประมาณ พ.ศ. 2568 ลดลง นอกจากนี้ ผู้ตรวจกล่าวว่ามหาวิทยาลัยได้ดำเนินการผ่านตามหลักเกณฑ์ที่กำหนดโดยไม่มีข้อเสนอแนะในแบบวัด OIT แต่อย่างใด

ภาพที่ 2 ผลการประเมินรายเครื่องมือ ประจำปีงบประมาณ พ.ศ. 2568



	2.3  ผลการประเมินรายตัวชี้วัด
		การประเมินรายตัวชี้วัดจำนวน 10 ตัวชี้วัด โดยตัวชี้วัดที่ได้ค่าคะแนนสูงสุดได้แก่ตัวชี้วัดที่ 3การใช้อำนาจ (98.79 คะแนน) ตัวชี้วัดที่ 6 คุณภาพการดำเนินงาน (95.27 คะแนน) และตัวชี้วัดที่ 2 การใช้งบประมาณ (94.63 คะแนน) ตามลำดับ สำหรับตัวชี้วัดที่ได้ค่าคะแนนต่ำสุดได้แก่ ตัวชี้วัดที่ 9 การเปิดเผยข้อมูล (73.75 คะแนน) ซึ่งเป็นผลมาจากการชี้แจงแบบวัด OIT เพิ่มเติม

ภาพที่ 3 ผลการประเมินรายตัวชี้วัด ประจำปีงบประมาณ พ.ศ. 2568
		
		เมื่อเทียบผลการประเมินรายตัวชี้วัดของ ปีงบประมาณ พ.ศ. 2568 กับปีงบประมาณ พ.ศ. 2567 พบว่า มีค่าคะแนนตัวชี้วัดเพิ่มขึ้นจำนวน 8 ตัวชี้วัด (ตัวชี้วัดที่ 1-8) สำหรับตัวชี้วัดที่ได้คะแนนลดลงจำนวน 2 ตัวชี้วัด (ตัวชี้วัดที่ 9-10) เป็นผลมาจากการชี้แจงแบบวัด OIT เพิ่มเติม รายละเอียด ดังนี้

	ตัวชี้วัดที่
	รายละเอียดตัวชี้วัด
	ปีงบประมาณ
2567
	ปีงบประมาณ2568
	ผลต่าง

	1
	การปฏิบัติหน้าที่
	84.41
	93.55
	+9.14

	2
	การใช้งบประมาณ
	83.66
	94.63
	+10.97

	3
	การใช้อำนาจ
	93.08
	98.79
	+5.71

	4
	การใช้ทรัพย์สินของราชการ
	65.11
	88.03
	+22.92

	5
	การแก้ไขปัญหาการทุจริต
	76.64
	91.47
	+14.83

	6
	คุณภาพการดำเนินงาน
	86.32
	95.27
	+8.95

	7
	ประสิทธิภาพการสื่อสาร
	77.94
	92.38
	+14.44

	8
	การปรับปรุงการทำงาน
	63.99
	90.98
	+26.99

	9
	การเปิดเผยข้อมูล
	90.00
	73.75
	-16.25

	10
	การป้องกันการทุจริต
	91.67
	85.00
	-6.67





3.  การวิเคราะห์ผลการประเมิน ITA ประจำปีงบประมาณ พ.ศ. 2568 
	มหาวิทยาลัยเทคโนโลยีสุรนารีมีผลการประเมินคุณธรรมและความโปร่งใสในการดำเนินงานของหน่วยภาครัฐประจำปีงบประมาณ พ.ศ. 2568 อยู่ในระดับผ่าน โดยมีคะแนนในภาพรวม 87.60 คะแนน โดยมหาวิทยาลัยได้วิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐประจำปีงบประมาณ พ.ศ. 2568 ตามตัวชี้วัด 10 ตัวชี้วัด ดังนี้

	ตัวชี้วัด
	คะแนนปี 2567
	คะแนนปี 2568
	ผลต่าง
	ผลการวิเคราะห์

	1. การปฏิบัติหน้าที่
(I1-I3)
	84.41
	93.55
	+9.14
	ผลการประเมินสะท้อนให้เห็นว่า ผู้รับบริการและผู้มีส่วนได้ส่วนเสียภายในยังรับรู้ว่าการให้บริการของหน่วยงานบางส่วนอาจไม่เป็นไปตามขั้นตอนหรือระยะเวลาที่กำหนดไว้อย่างชัดเจน ส่งผลต่อความเชื่อมั่นด้านประสิทธิภาพ ความโปร่งใส และมาตรฐานการให้บริการของมหาวิทยาลัย โดยเฉพาะงานบริการที่เกี่ยวข้องกับนักศึกษา บุคลากร ศิษย์เก่า และประชาชนทั่วไป ซึ่งมีการติดต่อประสานงานผ่านหลายหน่วยงานและหลายช่องทาง สรุปผลการวิเคราะห์ :
· ประเด็นที่ ป.ป.ช. สะท้อน คือ ผู้รับบริการยังมีการรับรู้ว่าการให้บริการบางส่วนไม่เป็นไปตามขั้นตอนหรือระยะเวลาที่กำหนด
· มหาวิทยาลัยควรยกระดับมาตรฐานการให้บริการผ่านการจัดทำและปรับปรุงคู่มือการปฏิบัติงานและคู่มือการให้บริการให้มีความชัดเจนมากขึ้น
· ควรสร้างความเข้าใจและกำกับติดตามให้บุคลากรปฏิบัติตามมาตรฐานเดียวกันอย่างต่อเนื่อง
· ควรเพิ่มประสิทธิภาพการสื่อสารข้อมูลขั้นตอนและระยะเวลาการให้บริการในรูปแบบที่เข้าใจง่ายและเข้าถึงได้สะดวก
· การดำเนินการดังกล่าวจะช่วยเสริมสร้างความโปร่งใส ลดข้อร้องเรียน เพิ่มความพึงพอใจของผู้รับบริการ และส่งผลต่อการยกระดับผลการประเมิน ITA ของมหาวิทยาลัยในภาพรวมได้อย่างเป็นรูปธรรม

	2. การใช้งบประมาณ
(I4-I6)
	83.66
	94.63
	+10.97
	ผลการประเมินด้านการใช้งบประมาณมีคะแนนเพิ่มขึ้น แสดงให้เห็นถึงพัฒนาการด้านความโปร่งใสในการบริหารงบประมาณ อย่างไรก็ตาม จากข้อเสนอแนะของผู้มีส่วนได้ส่วนเสียภายใน สรุปผลการวิเคราะห์ :
· กระบวนการจัดซื้อจัดจ้างและการพิจารณาสั่งซื้อในบางกรณียังมีหลายขั้นตอน ส่งผลให้เกิดความล่าช้าและอาจก่อให้เกิดความเสี่ยงต่อการรั่วไหลของข้อมูล 
· ควรพัฒนาระบบงานให้มีความทันสมัยและลดการใช้เอกสารในรูปแบบกระดาษ

	3. การใช้อำนาจ
(I7-I9)
	93.08
	98.79
	+5.71
	แม้ผลการประเมินด้านการใช้อำนาจจะอยู่ในระดับสูงและมีคะแนนเพิ่มขึ้น แต่ผลการประเมินจากผู้มีส่วนได้ส่วนเสียภายในสะท้อนให้เห็นถึงประเด็นด้านความเป็นธรรมในการบริหารงานบุคคล เช่น  การมอบหมายภาระงานที่แตกต่างกันในตำแหน่งเดียวกัน ความก้าวหน้าในสายงาน 
ความโปร่งใสในการบริหารจัดการของผู้บริหารบางส่วน

	4. การใช้ทรัพย์สินของราชการ
(I10-I12)
	65.11
	88.03
	+22.92
	ผลการประเมินด้านการใช้ทรัพย์สินของราชการ ถึงแม้จะมีคะแนนเพิ่มมากขึ้น แต่ข้อมูลสะท้อนให้เห็นว่า บุคลากรบางส่วนของมหาวิทยาลัยอาจยังขาดความเข้าใจเกี่ยวกับกระบวนการและหลักเกณฑ์การขอยืมทรัพย์สินของทางราชการ รวมถึงยังมีการรับรู้ว่าการกำกับดูแล ติดตาม และตรวจสอบการใช้ทรัพย์สินของมหาวิทยาลัยอาจไม่ทั่วถึงเพียงพอ ส่งผลให้เกิดความเสี่ยงต่อการนำทรัพย์สินของทางราชการไปใช้ไม่เป็นไปตามวัตถุประสงค์ หรืออาจก่อให้เกิดความเข้าใจคลาดเคลื่อนเกี่ยวกับการใช้ทรัพย์สินเพื่อประโยชน์ส่วนตน สรุปผลการวิเคราะห์ :
· บุคลากรบางส่วนยังรับรู้ว่าการขอยืมและการใช้ทรัพย์สินของทางราชการมีแนวปฏิบัติที่ไม่ชัดเจนหรือไม่เป็นมาตรฐานเดียวกัน
· มหาวิทยาลัยควรจัดทำหรือปรับปรุงคู่มือการยืม–คืนและการใช้ทรัพย์สินของทางราชการให้มีรายละเอียดที่ชัดเจน ครบถ้วน และสามารถปฏิบัติได้จริง
· ควรเพิ่มการประชาสัมพันธ์และสร้างความรู้ความเข้าใจเกี่ยวกับแนวทางการใช้ทรัพย์สินให้แก่บุคลากรทุกระดับอย่างทั่วถึง
· ควรมีกลไกกำกับ ติดตาม และตรวจสอบการใช้วัสดุและครุภัณฑ์อย่างเป็นระบบและสม่ำเสมอ
· ควรส่งเสริมการสร้างจิตสำนึกด้านคุณธรรม จริยธรรม และการแยกแยะผลประโยชน์ส่วนตนกับผลประโยชน์ส่วนรวม เพื่อป้องกันการใช้ทรัพย์สินของทางราชการในทางที่ไม่เหมาะสม
· การดำเนินการดังกล่าวจะช่วยยกระดับความโปร่งใส ลดความเสี่ยงด้านการทุจริต และเสริมสร้างความเชื่อมั่นต่อระบบบริหารจัดการทรัพย์สินของมหาวิทยาลัย อันจะส่งผลดีต่อผลการประเมิน ITA ในภาพรวมของมหาวิทยาลัยต่อไป

	5. การแก้ไขปัญหาการทุจริต
(I13-I15)
	76.64
	91.47
	+14.83
	ผลการประเมินด้านการแก้ไขปัญหาการทุจริตมีคะแนนเพิ่มขึ้น สะท้อนให้เห็นว่ามหาวิทยาลัยมีการพัฒนากลไกการป้องกันและแก้ไขปัญหาการทุจริต อย่างไรก็ตาม จากผลการประเมินพบว่า บุคลากรบางส่วนยังขาดความเชื่อมั่นในกระบวนการจัดการเรื่องร้องเรียนการทุจริตและประพฤติมิชอบ รวมถึงยังมีมุมมองว่ามาตรการป้องกันการทุจริตของมหาวิทยาลัยอาจยังไม่สามารถป้องกันการทุจริตได้อย่างมีประสิทธิภาพเพียงพอ สรุปเป็นภาพรวมได้ดังนี้

	6. คุณภาพการดำเนินงาน
(e1-e3)

	86.32
	95.27
	+8.95
	ผลการประเมินด้านคุณภาพการดำเนินงานจะอยู่ในระดับที่ดี แต่ข้อเสนอแนะบางส่วนสะท้อนให้เห็นว่า บุคลากรบางส่วนยังขาดความเข้าใจที่ถูกต้องเกี่ยวกับแนวทางการยืม–คืนและการใช้ทรัพย์สินของทางราชการ ส่งผลให้การปฏิบัติงานในบางกรณีอาจไม่เป็นไปตามมาตรฐานเดียวกัน และอาจกระทบต่อประสิทธิภาพ ความโปร่งใส และคุณภาพการดำเนินงานของมหาวิทยาลัยในภาพรวม
สรุปผลการวิเคราะห์ :
· บุคลากรบางส่วนยังมีความเข้าใจเกี่ยวกับแนวทางการใช้ทรัพย์สินของทางราชการไม่ชัดเจน ส่งผลให้การปฏิบัติงานอาจไม่เป็นมาตรฐานเดียวกัน
· มหาวิทยาลัยควรปรับปรุงและเผยแพร่คู่มือการยืม–คืนและการใช้ทรัพย์สินของทางราชการให้มีความชัดเจนและเข้าถึงได้ง่าย
· ควรเสริมสร้างความรู้ความเข้าใจแก่บุคลากรทุกระดับเกี่ยวกับแนวปฏิบัติที่ถูกต้องในการใช้ทรัพย์สินของมหาวิทยาลัย
· ควรพัฒนาระบบกำกับ ติดตาม และตรวจสอบการใช้ทรัพย์สินอย่างต่อเนื่อง เพื่อเพิ่มประสิทธิภาพและความโปร่งใสในการบริหารจัดการ
· ควรส่งเสริมวัฒนธรรมองค์กรด้านคุณธรรมและจริยธรรม เพื่อสร้างความตระหนักในการรักษาผลประโยชน์ของส่วนรวม
· การดำเนินการดังกล่าวจะช่วยยกระดับคุณภาพการดำเนินงานของบุคลากร เพิ่มประสิทธิภาพในการบริหารจัดการทรัพยากรของมหาวิทยาลัย และส่งเสริมผลการประเมิน ITA ให้ดียิ่งขึ้นในอนาคต

	7. ประสิทธิภาพการสื่อสาร
(e4-e6)

	77.94
	92.38
	+14.44
	ผลการประเมินด้านประสิทธิภาพการสื่อสารมีคะแนนเพิ่มขึ้น แต่ยังพบข้อเสนอแนะว่าช่องทางการเผยแพร่ข้อมูลของมหาวิทยาลัยบางส่วนยังเข้าถึงได้ยาก และข้อมูลบางประเด็นยังขาดความชัดเจนเพียงพอ รวมถึงการตอบข้อซักถามผ่านช่องทางออนไลน์บางกรณียังล่าช้า
สรุปผลการวิเคราะห์ :
· ผู้รับบริการบางส่วนยังเห็นว่าช่องทางการเผยแพร่ข้อมูลของมหาวิทยาลัยเข้าถึงได้ยาก หรือข้อมูลที่เผยแพร่ยังไม่ชัดเจนและไม่ครบถ้วนเพียงพอ
· มหาวิทยาลัยควรปรับปรุงเว็บไซต์และช่องทางสื่อสารต่าง ๆ ให้มีข้อมูลที่ถูกต้อง ครบถ้วน และเป็นปัจจุบันอยู่เสมอ
· ควรพัฒนาช่องทางการสื่อสารที่หลากหลายและสอดคล้องกับพฤติกรรมของผู้รับบริการในยุคดิจิทัล
· ควรกำหนดผู้รับผิดชอบด้านการสื่อสารและการตอบข้อซักถามให้มีความชัดเจน เพื่อให้สามารถให้ข้อมูลได้อย่างรวดเร็วและมีประสิทธิภาพ
· ควรใช้สื่อสังคมออนไลน์เป็นช่องทางสำคัญในการเผยแพร่ข้อมูลข่าวสาร โดยนำเสนอเนื้อหาในรูปแบบที่เข้าใจง่ายและเข้าถึงกลุ่มเป้าหมายได้อย่างทั่วถึง
· ควรประชาสัมพันธ์ช่องทางการติดต่อและรับฟังความคิดเห็นให้ผู้รับบริการสามารถเข้าถึงได้สะดวกและมองเห็นได้อย่างชัดเจน
· การดำเนินการดังกล่าวจะช่วยยกระดับประสิทธิภาพการสื่อสารของมหาวิทยาลัย เพิ่มความพึงพอใจของผู้รับบริการ เสริมสร้างภาพลักษณ์องค์กรที่โปร่งใส และสนับสนุนการยกระดับผลการประเมิน ITA ของมหาวิทยาลัยในภาพรวมต่อไป

	8. การปรับปรุงการทำงาน
(e7-e9)

	63.99
	90.98
	+26.99
	ผลการประเมินด้านการปรับปรุงการทำงานมีคะแนนเพิ่มขึ้นสูงที่สุด สะท้อนให้เห็นว่ามีมหาวิทยาลัยให้ความสำคัญกับการเปิดโอกาสให้ผู้มีส่วนได้ส่วนเสีย ทั้งนักศึกษา บุคลากร และประชาชน เข้ามามีส่วนร่วมในการเสนอความคิดเห็นและสะท้อนปัญหาเกี่ยวกับการดำเนินงานและการให้บริการของมหาวิทยาลัย อย่างไรก็ตามยังพบข้อเสนอแนะถึงความจำเป็นในการลดขั้นตอนการดำเนินงาน การใช้เอกสารดิจิทัลแทนเอกสารตัวจริง และการปรับปรุงการให้บริการของบางหน่วยงาน
สรุปผลการวิเคราะห์ :
· ผู้รับบริการบางส่วนยังเห็นว่ามหาวิทยาลัยเปิดโอกาสให้บุคคลภายนอกมีส่วนร่วมในการพัฒนาและปรับปรุงการดำเนินงานไม่มากเพียงพอ
· มหาวิทยาลัยควรสร้างกลไกการมีส่วนร่วมที่หลากหลายและต่อเนื่อง เพื่อรับฟังความคิดเห็นและข้อเสนอแนะจากผู้มีส่วนได้ส่วนเสียทุกกลุ่ม
· ควรนำผลจากการมีส่วนร่วมไปใช้ในการกำหนดโครงการ กิจกรรม และแผนปฏิบัติการประจำปีอย่างเป็นรูปธรรม พร้อมรายงานผลการดำเนินงานให้สาธารณชนรับทราบ
· ควรพัฒนาช่องทางการสื่อสารแบบสองทาง เพื่อให้ผู้รับบริการสามารถสอบถามข้อมูล เสนอแนะ และสะท้อนความคิดเห็นได้อย่างสะดวกและรวดเร็ว
· ควรยกระดับระบบ E-Service ให้ครอบคลุมภารกิจหลักของมหาวิทยาลัย โดยมุ่งเน้นความสะดวก รวดเร็ว และลดภาระของผู้รับบริการ
· ควรประชาสัมพันธ์ช่องทางออนไลน์และระบบ E-Service ให้ผู้รับบริการรับทราบและสามารถเข้าถึงได้อย่างทั่วถึง
· การดำเนินการดังกล่าวจะช่วยเพิ่มประสิทธิภาพการให้บริการ ยกระดับการมีส่วนร่วมของผู้มีส่วนได้ส่วนเสีย สร้างความโปร่งใสในการบริหารงาน และส่งผลเชิงบวกต่อผลการประเมิน ITA ของมหาวิทยาลัยในระยะยาว

	9. การเปิดเผยข้อมูล
(O1-O20)

	90.00
	73.75
	-16.25
	ผลการประเมินด้านการเปิดเผยข้อมูลมีคะแนนลดลง ซึ่งเป็นประเด็นที่ควรให้ความสำคัญเป็นลำดับต้น แม้ว่าผู้มีส่วนได้ส่วนเสียบางส่วนจะเห็นว่ามหาวิทยาลัยมีความโปร่งใส แต่ยังมีข้อเสนอแนะให้เปิดเผยกระบวนการทำงานและชี้แจงขั้นตอนต่าง ๆ ให้ชัดเจนมากขึ้น 
มหาวิทยาลัยมีแนวทางในการพัฒนาการเปิดเผยข้อมูลสาธารณะให้มีความครบถ้วน โปร่งใส และเข้าถึงได้ง่ายมากยิ่งขึ้น โดยมุ่งเน้นการปรับปรุงข้อมูลบนเว็บไซต์ของมหาวิทยาลัยให้มีความถูกต้อง เป็นปัจจุบัน และสอดคล้องกับหลักเกณฑ์การประเมิน OIT


	10. การป้องกันการทุจริต
(O21-O28)

	91.67
	85.00
	-6.67
	ผลการประเมินด้านการป้องกันการทุจริตมีคะแนนลดลง มหาวิทยาลัยจึงได้นำผลการประเมิน ITA และผลการประเมินความเสี่ยงด้านการทุจริตมาวิเคราะห์ร่วมกัน เพื่อกำหนดมาตรการและแผนปฏิบัติการป้องกันการทุจริตให้เหมาะสมกับบริบทของมหาวิทยาลัย พร้อมทั้งส่งเสริมการสร้างการรับรู้และจิตสำนึกด้านคุณธรรมและความโปร่งใสแก่บุคลากรทุกระดับอย่างต่อเนื่อง เพื่อเสริมสร้างวัฒนธรรมองค์กรที่ยึดมั่นในหลักธรรมาภิบาล ความโปร่งใส และการปฏิบัติงานด้วยความซื่อสัตย์สุจริตต่อไป

